LibreOffice

LibreOffice () je kancelársky balík publikovaný ako slobodný softvér s licenciou LGPLv3 na operačných systémoch Microsoft Windows, macOS, Linux, Solaris a FreeBSD. Je kompatibilný s ďalšími významnými kancelárskymi balíkmi. Názov projektu vznikol spojením slov libre (slobodný v španielčine a francúzštine) a office (kancelária v angličtine).

 História 
28. septembra 2010 skupina vývojárov opustila projekt OpenOffice.org a založila skupinu The Document Foundation, ktorá prevzala vývoj kancelárskeho balíku pod dočasným názvom LibreOffice. The Document Foundation vznikla z obavy, že Oracle Corporation projekt OpenOffice.org zruší, podobne ako sa stalo s operačným systémom OpenSolaris.

Firma Oracle bola pozvaná, aby sa stala členom The Document Foundation s očakávaním, že značku OpenOffice.org projektu daruje. Oracle však projekt odmietol a požadoval, aby členovia predstavenstva OpenOffice.org, ktorí sa podieľali na LibreOffice, rezignovali. Na konci októbra 2010 opustilo OpenOffice.org 33 vývojárov a pridružili sa k The Document Foundation. Tak definitívne vznikla ďalšia paralelná vývojová vetva (fork) OpenOffice.org.

Projekt Go-oo bol zrušený v prospech LibreOffice a niektoré jeho funkcie boli zaradené do LibreOffice. Vývojári očakávali, že zvláštne funkcie z iných odnoží OpenOffice.org budú taktiež začlenené do LibreOffice.

20. januára 2011 sa Pardus stal prvou distribúciou Linuxu, obsahujúcou LibreOffice ako prednastavený kancelársky balík.pardus 2011 Beta Recenze - nejvíce vzrušující distro roku? Firmy Canonical, Novell a Red Hat oznámili, že LibreOffice zaradia ako východiskový kancelársky balík do svojich operačných systémov. LibreOffice sa tak vo verzii 3.3 objavil na jar 2011 v nových vydaniach Ubuntu 11.04 a openSUSE 11.4.

 História verzií 
Prvá dostupná verzia bola LibreOffice 3.3, vydaná 25. januára 2011. Od júna 2011 boli vydávané verzie z dvoch sérií, 3.3 a 3.4, ktorá bola od verzie 3.4.2 označená za vhodnú tiež pre firemné použitie.

Verzia 3.5.0, bola vydaná 14. februára 2012. Medzi zmenami je podpora nového spôsobu šifrovania súborov AES, možnosť vkladania multimédií ako odkaz, nový spôsob výberu farieb, import súborov Microsoft Visio, podpora pre Javu verzie 7 či upravené nástrojové lišty a úchyty objektov.
V aplikácii Writer bolo prepracované rozhranie pre úpravu hlavičky a pätičky a zobrazenie zalomenia strany a bol vylepšený import formátov RTF a DOCX. V aplikácii Calc je novinkou viacriadkové vstupné pole, zvýšenie maximálneho počtu listov, vylepšené okno filtru, neobmedzený počet podmienok pre podmienené formátovanie ako aj nové funkcie a vyhladzovanie zodpovedajúce štandardu ODF 1.2. V module Base pribudol ovládač pre PostgreSQL. Zo zdrojových súborov bolo odstránené množstvo nepoužívaného kódu. Pre Windows je k dispozícii štandardný inštalátor.

Od verzie 4.2.2, vydanej v marci 2014, LibreOffice ponúka dve súbežne udržiavané hlavné verzie popri vývojových verziách (ako sú kandidáti na vydanie a nočné zostavenia). Tieto verzie sú prispôsobené rôznym potrebám používateľov:

 Fresh – najnovšia hlavná verzia, ktorá obsahuje najnovšie funkcie a vylepšenia. Môže však obsahovať aj chyby, ktoré ešte neboli odstránené. 
 Still – Predtým bola označovaná ako stabilná verzia („Stable“). Ide o predchádzajúcu hlavnú verziu, ktorá obsahuje dodatočné opravy chýb a je vhodná pre používateľov, ktorí uprednostňujú stabilitu.

Od januára 2024, počnúc verziou 24.2.0, LibreOffice používa schému číslovania vydaní založenú na kalendári. Číslovanie má trojčlenný formát rok.mesiac.záplata (napr. 24.2.0), pričom rok a mesiac odrážajú počiatočný alebo plánovaný dátum vydania. Verzia vydaná vo februári 2024 nesie označenie 24.2.

Nasledovná tabuľka obsahuje zoznam vydaných verzií, uvedené sú majoritné vydania a posledné vydané aktualizácie:
+Hlavná verziaVerziaDátum vydaniaPoznámka3.x3.3 beta 128. september 2010Prvá dostupná verzia LibreOffice.3.3 RC 15. december 20103.325. január 2011The Document Foundation launches LibreOffice 3.33.43. jún 20113.514. február 20123.68. august 2012Posledná verzia s podporou Windows 2000.4.x4.07. február 20134.125. júl 20134.230. január 20144.330. júl 20144.429. január 20155.x5.05. august 20155.110. február 20165.23. august 20165.31. február 20175.428. júl 20176.x6.031. január 20186.18. august 20186.27. február 20196.38. august 20196.429. január 20207.x7.05. august 2020Pridaná podpora pre formát ODF vo verzii 1.3.7.13. február 20217.29. august 20217.32. február 2022Verzia pre MacOS natívne podporuje aj platformu ARM.7.418. august 2022Podpora obrázkov vo formáte WebP. Tabuľky v programe Calc môžu mať až 16 384 stĺpcov.7.52. február 20237.621. august 202324.x24.230. január 202424.822. august 202425.x25.26. február 2025LibreOffice 25.2 dokáže čítať a zapisovať formát ODF vo verzii 1.4.25.820.august 2025Od verzie 25.8 už LibreOffice nebude fungovať na Windows 7 ani 8/8.1. Zároveň ide o poslednú verziu podporujúcu macOS 10.15. Podpora 32-bitových verzií Windows (x86) je ukončená.

 Vlastnosti 

 Popis aplikácii balíka Libre Office 
AplikáciaPoznámkystred|bezrámu|32x32bodWriterWriter je Textový procesor s podobnými funkciami a podporou formátov ako Microsoft Word alebo WordPerfect. Má rozsiahle možnosti spracovania textu v režime WYSIWYG, ale je možné ho taktiež použiť ako základný textový editor.stred|bezrámu|32x32bodCalcJe tabuľkový procesor podobný programu Microsoft Excel alebo Lotus 1-2-3.stred|bezrámu|32x32bodImpressPrezentačný program pripomínajúci aplikáciu Microsoft PowerPoint. Program Impress podporuje viacero súborových formátov ako PPTX, ODP, and SXI.stred|bezrámu|32x32bodDrawEditor vektorovej grafiky a nástroj pre tvorbu diagramov a kreslenia podobný aplikáciam Microsoft Visio, CorelDRAW alebo Adobe Photoshop. Je možné použiť ho na vytváranie výkresov a vývojových diagramov. Rovnako obsahuje aj funkcie ako majú aj niektoré programy pre sadzbu dokumentov ako Scribus, alebo Microsoft Publisher. Je možné ho použiť ako editor súborov PDF.stred|bezrámu|32x32bodMathJe program určený pre vytváranie a úpravu matematických vzorcov. Program používa variantu XML na vytváranie vzorov, tak ako je to definované v špecifikácii OpenDocument. Vytvorené vzorce se dajú použiť aj iných programoch balíka LibreOffice, ako sú dokumenty vytvorené aplikáciami Writer, alebo Calc.stred|bezrámu|32x32bodBaseJe program pre správu databáz, podobný aplikácii Microsoft Access. LibreOffice Base umožňuje vytváranie a správu databáz, rovnako aj prípravu formulárov a zostáv, ktoré koncovým používateľom poskytujú jednoduchý prístup k dátam. Rovnako ako Microsoft Access môže byť použitý k vytváraniu malých vstavaných (embedded) databáz, ktoré sú uložené spolu so súbormi dokumentov (pomocou HSQLDB (Java) a modulu Firebird (C++). Pre náročnejšie úlohy je možné ho použiť ako front-end k iným databázovým systémom, vrátane databáze Access Database Engine (ACE/JET]), dátových zdrojov ODBC/JDBC, MySQL, MariaDB, PostgreSQL a Microsoft Access.

 Referencie 

 Iné projekty 

 Externé odkazy 
 Oficiálna stránka

 Zdroj 


Kategória:OpenOffice.org
Kategória:Kancelárske balíky
Kategória:Slobodný softvér